Proposta għal deċiżjoni tal-Parlament Ewropew u tal-Kunsill li temenda d-Direttiva tal-Kunsill 76/769/KEE rigward ir-restrizzjonijiet fuq it-tqegħid fis-suq u l-użu ta' ċerti sustanzi u preparazzjonijiet perikolużi (Dichloromethane)

Kumitat għall-Ambjent, is-Saħħa Pubblika u s-Sikurezza tal-Ikel

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal deciżjoni tal-Parlament Ewropew u tal-Kunsill li temenda d-Direttiva tal-Kunsill 76/769/KEE rigward ir-restrizzjonijiet fuq it-tqegħid fis-suq u l-użu ta' ċerti sustanzi u preparazzjonijiet perikolużi (Dichloromethane)

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2008)0080 ),

– wara li kkunsidra l-Artikolu 251(2), u l-Artikolu 95 tat-Trattat KE, skont liema artikoli l-Kummissjoni ppreżentat il-proposta lill-Parlament ( C6‐0068/2008 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza tal-Ikel (A6‐0000/2008),

Japprova l-proposta tal-Kummissjoni kif emendata;

Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal deċiżjoni – att li jemenda

Premessa -1 (ġdida)

Test propost mill-Kummissjoni

(-1) Id-dichloromethane (DCM) qed jintuża fil-prodotti għat-tqaxxir taż-żebgħa f'konċentrazzjoni għolja ħafna.

Huwa volatili ħafna u għandu effett narkotiku li jwassal għal depressjoni tas-sistema nervuża ċentrali u għal effetti kardjo-tossikoloġiċi meta jkun hemm esponiment għoli, b'riskju dirett ta' mewt bħala riżultat ta' użu ħażin.

Id-DCM huwa kklassifikat bħala karċinoġen tal-kategorija 3 skont id-Direttiva tal-Kunsill 67/548/KEE dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettar ta' sustanzi perikolużi 1 .

Id-DCM huwa sustanza ta' prijorità skont id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas għall-azzjoni Komunitarja fil-qasam tal-politika ta' l-ilma 2 .

1 ĠU Serje I Kapitolu 1967 P. 0234.

2 ĠU L 327, 23.10.2000 p.

Ġustifikazzjoni

Il-karatteristiċi perikolużi u l-użu tad-DCM u l-livelli ta' esponiment għalih għandhom jissemmew fil-leġiżlazzjoni, kif ukoll fl-elenkar tiegħu bħala wieħed mit-33 sustanza ta' prijorità skont il-leġiżlazzjoni tal-Komunità dwar l-ilma sabiex tkun ikkompletata l-ġustifikazzjoni għar-restrizzjonijiet.

Premessa 1 a (ġdida)

Test propost mill-Kummissjoni

(1a) Huma disponibbli alternattivi għad-DCM b'anqas periklu għas-saħħa tal-bniedem u għall-ambjent, kif ukoll bi profil aħjar tar-riskju.

Ġustifikazzjoni

Din is-sejba importanti mill-evalwazzjoni tal-impatt indipendenti mir-"Risk Policy Analysts Limited" (RPA), ikkummissjonata mid-DĠ Intrapriża u Industrija tal-Kummissjoni Ewropea, dwar "Restrizzjonijiet Potenzjali fuq it-Tqegħid fis-Suq u l-Użu ta' Dichloromethane fi Prodotti għat-Tqaxxir taż-Żebgħa", għandha tissemma bħala argument sinifikanti għar-restrizzjoni tal-użu tad-DCM.

Premessa 1 b (ġdida)

Test propost mill-Kummissjoni

(1b) Sabiex jiġi żgurat li l-livell attwali ta' protezzjoni ma jonqosx u sabiex jiġi evitat li s-saħħa u s-sikurezza tal-bniedem ikunu esposti għal riskji li s'issa għadna ma nafux bihom jew għadhom mhux kwantifikati, l-ingredjenti kollha alternattivi fil-prodotti għat-tqaxxir taż-żebgħa għandhom ikunu evalwati bl-istess reqqa bħad-DCM.

Ġustifikazzjoni

L-eżempji mogħtija hawn fuq juru li hija biss evalwazzjoni sħiħa tar-riskji tal-alternattivi kollha kif previst fir-REACH li tista' tiżgura l-aktar metodi sikuri għat-tneħħija taż-żebgħa u li kwalunkwe miżuri ta' kontroll meħtieġa li l-utenti jkollhom bżonn jieħdu jkunu proporzjonati mar-riskji għas-saħħa u s-sikurezza.

Test propost mill-Kummissjoni

(3) Il-prodotti għat-tqaxxir taż-żebgħa bbażati fuq id-DCM jintużaw mill-konsumaturi fid-dar biex ineħħu ż-żebgħa, il-verniċ u l-laker kemm ġewwa kif ukoll barra.

L-użu sikur tad-DCM mill-konsumaturi ma jistax ikun żgurat permezz ta' taħriġ jew monitoraġġ.

Għaldaqstant, l-unika miżura effettiva u proporzjonata biex ikunu eliminati r-riskji għall-konsumaturi hija li jiġu pprojbiti t-tqegħid fis-suq u l-użu ta' prodotti għat-tqaxxir taż-żebgħa bbażati fuq id-DCM.

Għaldaqstant, l-unika miżura effettiva u proporzjonata biex ikunu eliminati r-riskji għall-konsumaturi hija li jiġu pprojbiti t-tqegħid fis-suq , il-forniment u l-użu ta' prodotti għat-tqaxxir taż-żebgħa bbażati fuq id-DCM.

Ġustifikazzjoni

Sabiex jinkiseb ħarsien aħjar tal-konsumaturi, il-possibilità ta' distribuzzjoni ta' prodotti għat-tqaxxir taż-żebgħa li għandhom id-DCM bħala l-bażi tagħhom minn utenti professjonali u industrijali trid tiġi evitata wkoll.

Test propost mill-Kummissjoni

(5) Peress li l-konsumaturi jista' jkollhom aċċess għal prodotti għat-tqaxxir taż-żebgħa bbażati fuq id-DCM minkejja l-projbizzjoni permezz tal-katina ta' distribuzzjoni għal utenti professjonali u industrijali, għandha tiġi inkluża frażi ta' twissija fuq il-prodott.

imħassra

Ġustifikazzjoni

Marbuta mal-Emenda 8 li ċċaqlaq din il-premessa fil-forma mmodifikata għall-premessa 8a (ġdida), u mal-emendi li jipprojbixxu d-DCM għall-użu professjonali.

Proposta għal deċiżjoni – att li jemenda

Test propost mill-Kummissjoni

(6) L-imwiet irreġistrati fl-Ewropa matul l-aħħar 18-il sena għal użi industrijali u professjonali huma attribwiti prinċipalment għal ventilazzjoni mhux adegwata, tagħmir protettiv personali mhux xieraq, l-użu ta' tankijiet mhux adegwati u l-esponiment fit-tul għad-DCM.

Għaldaqstant għandhom jiġu imposti restrizzjonijiet biex ikunu kkontrollati u mnaqqsa r-riskji involuti fl-użi professjonali u industrijali.

(6) L-imwiet irreġistrati fl-Ewropa matul l-aħħar 18-il sena għal użi industrijali u professjonali huma attribwiti prinċipalment għal ventilazzjoni mhux adegwata, tagħmir protettiv personali mhux xieraq, l-użu ta' tankijiet mhux adegwati , formolazzjonijiet inadegwati ta' prodotti li ma jkunx fihom biżżejjed sustanzi li jrażżnu l-fwar u l-esponiment fit-tul għad-DCM.

Ġustifikazzjoni

Xi formolazzjonijiet antiki ta' DCM ma kienx fihom l-ammont xieraq ta' sustanzi li jrażżnu l-fwar użati biex jimminimizzaw il-vaporizzazzjoni.

Premessa 7 a (ġdida)

Test propost mill-Kummissjoni

(7a) L-użu professjonali tal-prodotti għat-tqaxxir taż-żebgħa bbażati fuq id-DCM spiss jaqbeż il-limiti tal-esponiment fuq il-post tax-xogħol ("occupational exposure limits" – OELs), minkejja l-ventilazzjoni tajba, u anke meta jkunu użati barra.

Il-konformità ma' l-OELs prattikament ma teżistix, peress li l-utenti ma għandhomx tagħmir għall-kejl adegwat u ma jużawx miżuri ta' protezzjoni personali adegwati.

L-infurzar ta' l-OELs huwa inadegwat b'mod inerenti minħabba n-numru kbir, id-daqs żgħir u n-natura mobbli tal-intrapriżi involuti.

Ġustifikazzjoni

Din tiġbor fil-qosor xi wħud mir-riżultati ewlenin tal-evalwazzjoni tal-impatt ikkummissjonata mill-Kummissjoni Ewropea, li tirrakkomanda projbizzjoni (interdizzjoni) totali tal-użi professjonali kollha ta' prodotti għat-tqaxxir taż-żebgħa bbażati fuq id-DCM.

Premessa 7 b (ġdida)

Test propost mill-Kummissjoni

(7b) Skont l-Artikolu 6 tad-Direttiva tal-Kunsill 98/24/KE dwar il-protezzjoni tas-saħħa u s-sigurtà tal-ħaddiema mir-riskji li għandhom x'jaqsmu ma' l-aġenti kimiċi fuq il-post tax-xogħol 1 , min iħaddem huwa meħtieġ li jevita l-użu ta' aġent kimiku perikoluż billi jibdlu b'aġent jew proċess kimiku li, skont il-kundizzjoni tal-użu tiegħu, mhuwiex perikoluż jew huwa inqas perikoluż għas-sikurezza u s-saħħa tal-ħaddiema, u biex japplika biss miżuri ta' ħarsien u ta' prevenzjoni fejn din il-bidla ma tkunx possibbli.

1 ĠU L 131, 5.5.1998, p.

Ġustifikazzjoni

Id-diskussjoni dwar miżuri adegwati għall-użu professjonali tad-DCM għandha titpoġġa fil-kuntest tal-leġiżlazzjoni eżistenti dwar is-saħħa u s-sikurezza tal-ħaddiem.

Il-prijorità tas-sostituzzjoni fuq il-miżuri għall-protezzjoni u għall-prevenzjoni għandha tkun applikata b'mod effettiv.

Test propost mill-Kummissjoni

(8) It-tqegħid fis-suq u l-użu ta' prodotti għat-tqaxxir taż-żebgħa bbażati fuq id-DCM minn professjonisti għandhom għalhekk jiġu pprojbiti biex tkun imħarsa saħħithom u jitnaqqas l-għadd ta' mwiet u inċidenti mhux fatali.

Madankollu, meta s-sostituzzjoni tad-DCM titqies partikolarment diffiċli jew mhux xierqa, l-Istati Membri għandhom ikunu jistgħu jippermettu l-użu ulterjuri ta' DCM minn professjonisti b'liċenzja speċjali.

L-Istati Membri għandhom ikunu responsabbli għall-għoti u l-monitoraġġ ta' dawn il-liċenzji, li għandhom ikunu bbażati fuq taħriġ obbligatorju b'rekwiżiti speċifiċi.

Ġustifikazzjoni

Ibbażat fuq l-argumenti fil-premessi 6 u 7 tal-proposta tal-Kummissjoni u l-premessi 7a u 7b tar-rapporteur, id-DCM għandu jkun ipprojbit kompletament ukoll għall-użu professjonali f'konformità mal-evalwazzjoni tal-impatt ikkommissjonata mill-Kummissjoni Ewropea.

L-użu ta' sustanzi perikolużi fuq il-post tax-xogħol għandu jinbidel, fejn possibbli, u mhux jiġi lleġittimizzat permezz ta' taħriġ dwar miżuri ta' protezzjoni personali.

Anke l-aħjar taħriġ ma jassigurax li l-professjonisti se jikkonformaw ma' limiti ta' esponiment fuq il-post tax-xogħol minħabba l-ispejjeż għoljin ta' dawn il-miżuri.

Proposta għal deċiżjoni – att li jemenda

Premessa 8 a (ġdida)

Test propost mill-Kummissjoni

(8a) Peress li l-professjonisti jista' jkollhom aċċess għal prodotti għat-tqaxxir taż-żebgħa bbażati fuq id-DCM minkejja l-projbizzjoni permezz tal-katina ta' distribuzzjoni maħsuba għal utenti industrijali, għandha tiġi inkluża frażi ta' twissija fuq il-prodott.

Ġustifikazzjoni

Marbuta mal-emenda 8 li ċċaqlaq din il-premessa fil-forma mmodifikata għall-premessa 8a (ġdida), u mal-emendi li jipprojbixxu d-DCM għall-użu professjonali.

Mhuwiex soltu li l-konsumaturi jkollhom aċċess għall-katina tal-provvista għall-utenti industrijali, imma l-professjonisti jista' jkollhom dan it-tip ta' aċċess.

Għalhekk huwa xieraq li tinżamm twissija li tkun immirata għall-professjonisti.

Test propost mill-Kummissjoni

(9) L-għadd ta' mwiet u inċidenti mhux fatali rreġistrati matul attivitajiet industrijali huma indikazzjoni ta' l-infurzar mhux adegwat tal-leġiżlazzjoni dwar il-post tax-xogħol.

L-esponiment għad-DCM għadu għoli u għandhom japplikaw aktar miżuri għat-tnaqqis tar-riskju għal ħaddiema f'installazzjonijiet industrijali.

Għandhom jiġu adottati miżuri preventivi bħalma huma ventilazzjoni tajba fuq il-post tax-xogħol, tagħmir protettiv personali xieraq u modifikazzjoni addizzjonali tat-tankijiet.

Għandhom jiġu adottati miżuri preventivi bħalma huma ventilazzjoni tajba fuq il-post tax-xogħol li tissodisfa l-limiti ta' esponiment fuq ix-xogħol jew tagħmir respiratorju ta' protezzjoni bi provvista indipendenti tal-arja, zoni ventilati separati għat-tnixxif ta' oġġetti mqaxxra, tagħmir protettiv personali xieraq u modifikazzjoni addizzjonali tat-tankijiet.

Ġustifikazzjoni

Hemm bżonn li jiġi speċifikat li l-ventilazzjoni fuq il-post tax-xogħol għandha tkun tali li l-limiti ta' esponiment fuq ix-xogħol jiġu ssodisfati, jew inkella għandu jintuża tagħmir respiratorju protettiv bi provvista indipendenti tal-arja.

Sabiex jitnaqqas kemm jista' jkun l-esponiment għad-DCM fl-użu industrijali, it-tnixxif tal-oġġetti mqaxxra għandu jsir f'zoni ventilati separati.

Premessa 9 a (ġdida)

Test propost mill-Kummissjoni

(9a) F'Novembru 2007, il-Kumitat Xjentifiku għal-Limiti ta' Esponiment fuq ix-Xogħol irrakkomanda valuri ta' limitu

għal Medja Skont il-Ħin (Time Weighted Average) ta' tmien siegħat u għal Livell ta' Esponiment fuq Perjodu Qasir ta' 15-il minuta.

Huwa xieraq li dawn il-livelli jiġu stabbiliti bħala limiti massimi li għandhom jinkisbu b'ventilazzjoni effettiva tal-egżost għall-użu industrijali, bla ħsara għal livelli aktar baxxi stabbiliti skont il-leġiżlazzjoni nazzjonali.

Ġustifikazzjoni

Ir-rakkomandazzjonijiet tal-Kumitat Xjentifiku għal-Limiti ta' Esponiment fuq ix-Xogħol għandhom jiġu implimentati bħala referenza għas-sistemi ta' ventilazzjoni ta' egżost f'użu industrijali.

Ir-rakkomandazzjonijiet tagħhom għandhom ikunu l-livell massimu tal-UE, filwaqt li l-Istati Membri jistgħu jagħżlu li jiffissaw livell aktar baxx (kif diġà huwa l-każ pereżempju tal-Ungerija).

Direttiva 76/769/KEE

Anness I – punt (xx) – kolonna 2 – punt 2

Test propost mill-Kummissjoni

(2) Permezz ta' deroga għall-paragrafu (1), l-Istati Membri jistgħu jawtorizzaw il-provvista ta' prodotti għat-tqaxxir taż-żebgħa li fihom id-dichloromethane lil professjonisti bil-liċenzja.

imħassar

Ġustifikazzjoni

Huwa diffiċli li tiġi ġġustifikata l-awtorizzazzjoni tal-prodotti għat-tqaxxir taż-żebgħa bbażati fuq id-DCM għall-professjonisti bil-liċenzja, fid-dawl tal-leġiżlazzjoni tal-UE dwar is-saħħa u s-sikurezza tal-ħaddiema, li tirrikjedi is-sostituzzjoni ta' sustanza perikoluża fejn dan jista' jsir.

Barra minn hekk, ma tikkunsidrax ir-riżultati ċari li ħafna professjonisti ma għandhomx il-mezzi li jassiguraw il-konformità mal-limiti ta' l-esponiment fuq ix-xogħol u mhumiex jinvestu f'tagħmir ta' protezzjoni personali adegwat.

Fl-aħħar nett, ma tikkunsidrax il-fatt li huwa prattikament impossibbli li jkunu infurzati kundizzjonijiet xierqa ta' użu minħabba n-numru kbir, id-daqs żgħir u n-natura mobbli tal-intrapriżi involuti.

Proposta għal deċiżjoni – att li jemenda

Direttiva 76/769/KEE

Anness I – punt (xx) – kolonna 2 – punt 3

Test propost mill-Kummissjoni

(3) Il-liċenzja msemmija fil-paragrafu (2) għandha tingħata lil professjonisti mħarrġa fl-użu sikur ta' prodotti għat-tqaxxir taż-żebgħa li fihom id-dichloromethane.

It-taħriġ għandu jkopri:

imħassar

(a) l-għarfien, l-evalwazzjoni u l-ġestjoni tar-riskji għas-saħħa,

(b) l-użu ta' ventilazzjoni adegwata,

(c) l-użu ta' tagħmir protettiv personali xieraq.

Ġustifikazzjoni

L-evalwazzjoni tal-impatt ikkummissjonata mill-Kummissjoni Ewropea sabet livell għoli ta' nuqqas ta' konformità mal-leġiżlazzjoni eżistenti dwar is-saħħa u s-sikurezza tal-ħaddiema, li hija enfasizzata minn nuqqas inerenti ta' infurzar.

Billi l-professjonisti ma għandhomx il-mezzi ta' kejl biex jassiguraw il-konformità mal-limiti ta' l-esponiment fuq ix-xogħol u mhumiex jinvestu f'tagħmir adegwat għall-protezzjoni personali minħabba l-ispejjeż għoljin, it-taħriġ mhux se jsolvi dawn il-problemi.

F'sitwazzjoni bħal din, projbizzjoni sħiħa hija l-unika miżura sinifikanti.

Direttiva 76/769/KEE

Anness I – punt (xx) – kolonna 2 – punt 4

Test propost mill-Kummissjoni

(4) Il-prodotti għat-tqaxxir taż-żebgħa li fihom dichloromethane f'konċentrazzjonijiet daqs jew akbar minn 0.1 % bil-massa jistgħu biss jintużaw fi stallazzjonijiet industrijali jekk jiġu sodisfatti l-kundizzjonijiet li ġejjin:

(4) Il-prodotti għat-tqaxxir taż-żebgħa li fihom dichloromethane f'konċentrazzjonijiet daqs jew akbar minn 0.1 % bil-massa jistgħu biss jintużaw fi stallazzjonijiet industrijali jekk jiġu ssodisfati l-kundizzjonijiet li ġejjin:

(a) ventilazzjoni effettiva għall-egżost jew tagħmir respiratorju protettiv bi provvista ta' l-arja indipendenti,

(a) l-operazzjoni ta' ventilazzjoni effettiva għall-egżost li jkun ġie ppruvat li tiżgura konformità sħiħa mal-limiti nazzjonali ta' esponiment fuq ix-xogħol li m'għandhomx jaqbżu l-100 ppm (353 mg/m 3 ) għal Medja Skont il-Ħin (Time Weighted Average ) ta' tmien siegħat jew 200ppm (706mg/m3) għal Livell ta' Esponiment fuq Perjodu Qasir ta' 15-il minuta, jew l-użu ppruvat ta' tagħmir respiratorju protettiv bi provvista ta' l-arja indipendenti.

(b) tankijiet tat-tqaxxir magħluqa u mgħottija meta ma jkunux qed jintużaw,

(b) it-tankijiet tat-tqaxxir kollha mgħottija meta ma jkunux qed jintużaw,

(ba) zona ventilata separata għat-tnixxif tal-oġġetti mqaxxra,

(c) ingwanti protettivi xierqa għall-operaturi.

(c) ingwanti u maskri protettivi xierqa għall-operaturi.

Ġustifikazzjoni

L-għadd ta' mwiet u inċidenti mhux fatali rreġistrati matul attivitajiet industrijali huma indikazzjoni ċara ta' l-infurzar mhux adegwat tal-leġiżlazzjoni dwar il-post tax-xogħol.

Kwalunkwe użu tad-DCM għandu jkun suġġett għal prova ċara li l-limiti ta' esponiment fuq ix-xogħol qed jiġu rrispettati.

Bħala minimu, il-ventilazzjoni tal-egżost għandha tikseb il-valuri tal-limitu rakkomandati mill-Kumitat Xjentifiku għal-Limiti ta' Esponiment fuq ix-Xogħol, filwaqt li l-Istati Membri jistgħu jagħżlu li jiffissaw limiti aktar baxxi.

Inkella, l-użu ta' tagħmir respiratorju protettiv xieraq bi provvista indipendenti tal-arja jrid jiġi ppruvat.

Jekk is-sistemi kollha jiġu koperti, inklużi dawk li mhumiex "verament magħluqa", jitnaqqsu l-emissjonijiet tal-fwar tad-DCM.

Id-DCM huwa volatili ħafna.

Permezz tal-użu ta' ingwanti u maskri adattati, l-operaturi jkunu mħarsa minn esponiment għad-DCM mill-ġilda u permezz tan-nifs.

Proposta għal deċiżjoni – att li jemenda

Direttiva 76/769/KEE

Anness I – punt (xx) – kolonna 2 – punt 5

Test propost mill-Kummissjoni

(5) Mingħajr ħsara għal leġiżlazzjoni Komunitarja oħra li tikkonċerna l-klassifikazzjoni, l-ippakkjar u l-ittikkettar ta' sustanzi u preparazzjonijiet perikolużi, il-prodotti għat-tqaxxir taż-żebgħa li fihom aktar minn 0.1 % bil-massa ta' dichloromethane għandhom jiġu mmarkati b'mod leġġibbli u li ma jitħassarx sa [24 xahar wara d-dħul fis-seħħ tad-deċiżjoni] kif ġej: "Riżervat għal użi industrijali u professjonali "."

(5) Mingħajr ħsara għal leġiżlazzjoni Komunitarja oħra li tikkonċerna l-klassifikazzjoni, l-ippakkjar u l-ittikkettar ta' sustanzi u preparazzjonijiet perikolużi, il-prodotti għat-tqaxxir taż-żebgħa li fihom aktar minn 0.1 % bil-massa ta' dichloromethane għandhom jiġu mmarkati b'mod leġġibbli u li ma jitħassarx sa [24 xahar wara d-dħul fis-seħħ tad-deċiżjoni] kif ġej: " Perikoluż!

Riżervat għal użi industrijali biss "."

Ġustifikazzjoni

Il-konsumatur ikun allarmat u konvint b'mod aktar b'saħħtu li l-kontenut huwa ta' ħsara għalih.

Jekk l-użu professjonali jiġi pprojbit, it-twissija għandha tiġi addattata kif xieraq.

PROĊEDURA

Sustanzi u preparazzjonijiet perikolużi (dichloromethane)

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali


dwar il-proposta għal regolament tal-Kunsill li jemenda r-Regolamentle (KE) Nru 2201/2003 fir-rigward ta' ġurisidizzjoni u introduzzjoni ta' regoli dwar liġi applikabbli fi kwistjonijiet matrimonjali

Kumitat għal-Libertajiet Ċivili, il-Ġustizzja u l-Intern

Rapporteur għal opinjoni (*) :

Carlo Casini , Kumitat għall-Affarijiet Legali

(*) Kumitati assoċjati - Artikolu 47 tar-Regoli ta' Proċedura

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

OPINJONI tal-Kumitat għall-Affarijiet Legali ….

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal regolament tal-Kunsill li jemenda r-Regolament (KE) Nru 2201/2003 fir-rigward ta' ġurisidizzjoni u introduzzjoni ta' regoli dwar liġi applikabbli fi kwistjonijiet matrimonjali

(Proċedura ta' konsultazzjoni)

Il-Parlament Ewropew ,

– wara li kkunsidra l-proposta tal-Kummissjoni lill-Kunsill ( COM(2006)0399 ),

– wara li kkunsidra l-Artikolu 61 (c) u l-Artikolu 67 (1) tat-Trattat KE, skont liema huwa ġie kkonsultat mill-Kunsill ( C6-0305/2006 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern u l-opinjoni tal-Kumitat għall-Affarijiet Legali (A6-0000/2008),

Japprova l-proposta tal-Kummissjoni kif emendata;

Jistieden lill-Kummissjoni sabiex konsegwentement tbiddel il-proposta tagħha, skont l-Artikolu 250(2) tat-Trattat KE;

Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi ( tgħaddi ) l-pożizzjoni tal-Parlament lill-Kunsill u lill-Kummissjoni.

Test propost mill-Kummissjoni

PREMESSA 6A (ġdida)

(6a) Il-possibiltà li tintgħażel il-liġi applikabbli għad-divorzju u għas-separazzjoni fiżika m'għandhiex tippreġudika l-interess tat-tfal.

Ġustifikazzjoni

L-Artikolu 12 u 13 tar-Regolament Nru 2201/2003 japplikaw ukoll għall-għażla tal-ġuriżdizzjoni.

Huwa għalhekk essenzjali li l-interessi tat-tfal jittieħed kont tagħhom.

PREMESSA 6B (ġdida)

(6b) Qabel ma jiġu magħżula l-ġuriżdizzjoni kompetenti u l-liġi applikabbli, huwa importanti li l-miżżewġin ikollhom aċċess għal informazzjoni aġġornata fir-rigward ta' l-aspetti essenzjali tal-liġi nazzjonali u Komunitarja u l-proċeduri fil-qasam tad-divorzju u tas-separazzjoni fiżika.

Sabiex jiġi garantit dan l-aċċess għall-informazzjoni ta' kwalità adegwata, il-Kummissjoni għandha taġġorna b'mod regolari l-informazzjoni fis-sistema ta' informazzjoni pubblika bbażata fl-Internet u maħluqa b'Deċiżjoni tal-Kunsill 2001/470/KE tat-28 ta' Mejju 2001 li tistabbilixxi Network Ġudizzjarju Ewropew fil-materji ċivili u kummerċjali 1 .

1 ĠU L 174, 27.6.2001, p.

Ġustifikazzjoni

L-għan huwa li l-għażla li jagħmlu l-partijiet tkun għażla infurmata, jiġifieri li l-konjuġi jkunu ġew infurmati kif meħtieġ dwar ir-riperkussjonijiet konkreti marbuta ma' l-għażla tagħhom.

F'dan ir-rigward, huwa meħtieġ li jkun żgurat bl-aħjar mod li l-informazzjoni kompluta u affidabbli tiġi kkomunikata lill-firmatarji tal-konvenzjoni attribwita għall-ġuriżdizzjoni qabel l-iffirmar ta' l-att.

PREMESSA 6C (ġdida)

(6c) Il-possibiltà li l-ġuriżdizzjoni u l-liġi applikabbli jintagħżlu bi ftehim reċiproku m'għandhiex tippreġudika d-drittijiet u l-ugwaljanza ta' l-opportunitajiet għaż-żewġ konjuġi.

F'dan ir-rigward, l-imħallfin nazzjonali għandhom ikunu konxji mill-importanza ta' għażla infurmata taż-żewġ konjuġi fir-rigward tal-konsegwenzi legali tal-ftehim milħuq .

Ġustifikazzjoni

L-awtoritajiet kollha għandhom jiżguraw li ż-żewġ konjuġi jkunu konxji mill-konsegwenzi tal-ftehim tagħhom.

PREMESSA 7A (ġdida)

(7a) It-terminu "residenza abitwali" għandu jiġi interpretat b'konformità mal-objettivi ta' dan ir-regolament.

Is-sinifikat tiegħu għandu jiġi determinat mill-imħallef skond il-każ fuq bażi fattwali.

Dan it-terminu ma jirreferix għal kunċett tal-liġi nazzjonali, iżda għal kunċett awtonomu tal-liġi Komunitarja.

PREMESSA 9A (ġdida)

(9a) Il-ftehim infurmat taż-żewġ konjuġi huwa prinċipju essenzjali ta' dan ir-Regolament.

Kull imsieħeb tal-koppja għandu jkun jaf eżattament x'inhuma l-konsegwenzi ġuridiċi u soċjali tal-għażla tal-ġuriżdizzjoni u tal-liġi applikabbli.

Ġustifikazzjoni

Huwa possibbli li r-regola dwar il-kunflitt bejn il-liġijiet tagħżel liġi ta' Stat Membru ieħor.

F'dan il-każ, l-imħallef għandu japplika l-liġi barranija, u dan jista' joħloq problemi lill-ġuriżdizzjonijiet magħżula.

Huwa importanti li jiġi żgurat li l-imħallef ikun jista' jikkonsulta servizzi adegwati.

Titolu (Regolament (KE) Nru 2201/2003)

Regolament tal-Kunsill (KE) Nru 2201/2003 fir-rigward ta' ġuriżdizzjoni u r-rikonoxximent u l-infurzar tas-sentenzi fi kwistjonijiet matrimonjali u fil-kwistjonijiet ta' responsabilità tal-ġenituri kif ukoll dwar il-liġi applikabbli fi kwistjonijiet matrimonjali .

Regolament tal-Kunsill (KE) Nru 2201/2003 fir-rigward ta' ġuriżdizzjoni u r-rikonoxximent u l-infurzar tas-sentenzi fi kwistjonijiet matrimonjali u fil-kwistjonijiet ta' responsabilità tal-ġenituri kif ukoll dwar il-liġi applikabbli fi kwistjonijiet ta' divorzju u ta' separazzjoni fiżika .

ARTIKOLU 1 – PUNT 1 a) (ġdid)

Artikolu 2, punt 11 (ġdid) (Regolament (KE) Nru 2201/2003)

(1a) Fl-Artikolu 2, għandu jiddaħħal il-punt li ġej:

"11a. il-frażi 'residenza abitwali' għandha tfisser id-domiċilju ordinarju ta' persuna."

Ġustifikazzjoni

Għandha tingħata definizzjoni tal-frażi 'residenza abitwali' sabiex kemm jitsa' jkun jiġu evitati interpretazzjonijiet arbitrarji.

Naturalment, il-qorti trid teżamina l-fatti rilevanti kollha qabel ma tapplika d-definizzjoni.

Artikolu 3a (1) (a) (Regolament (KE) Nru 2201/2003)

(a) kull kompetenza mniżżla f' Artikolu 3 japplika, jew

(a) fil-mument meta l-ftehim jintlaħaq, il-ġuriżdizzjoni tal-Istat Membru msemmi hija kompetenti skont l-Artikolu 3, jew;

Ġustifikazzjoni

Huwa neċessarju li jiġi definit il-mument preċiż fejn japplikaw il-kriterji.

Artikolu 3a (1) (b) (Regolament (KE) Nru 2201/2003)

(b) ikun il-post ta' l-aħħar residenza abitwali komuni tal-konjuġi għal mill-inqas tliet snin, jew

(b) fil-mument tal-konklużjoni tal-ftehim, dan huwa l-Istat Membru tar-residenza abitwali tal-konjuġi għal mill-inqas tliet snin, bil-kundizzjoni li din is-sitwazzjoni ma ntemmitx iktar minn tliet snin qabel ma l-qorti tingħata l-ġuriżdizzjoni, jew;

Ġustifikazzjoni

Artikolu 3a (1) (c) (Regolament (KE) Nru 2201/2003)

(c) wieħed mil -konjuġi huwa/hija ċittadin ta' Stat Membru, jew, fil-każ

tar-Renju Unit u l-Irlanda, għandu jew għandha "id-domiċilju" fit-territorju f' wieħed minn dawn l-aħħar Stati Membri.

c) fil-mument meta ntlaħaq il-ftehim , wieħed mill -konjuġi huwa/hija ċittadin ta' dan l-Istat Membru, jew, fil-każ

tar-Renju Unit u l-Irlanda, għandu jew għandha "id-domiċilju" fit-territorju

ta' wieħed minn dawn iż-żewġ Stati Membri.

Ġustifikazzjoni

Artikolu 3a (1), punt c a) (ġdid) (Regolament (KE) Nru 2201/2003)

(ca) iż-żwieġ tagħhom ikun sar f'dak l-Istat Membru.

Ġustifikazzjoni

Huwa raġonevoli li l-għażla, mill-persuni involuti, ta' pajjiż fejn jiċċelebraw iż-żwieġ tagħhom titqies li timplika li jaċċettaw il-liġi ta' dak il-pajjiż ukoll.

Artikolu 3a (2) (Regolament (KE) Nru 2201/2003)

Ftehim li jagħti ġuriżdizzjoni ser ikun espress bil-miktub u ffirmat miż-żewġ konjuġi sa mhux iktar tard minn meta l-qorti tingħata pussess.

Ftehim li jagħti ġuriżdizzjoni jista' jintlaħaq u jiġi emendat fi kwalunkwe mument, iżda sa mhux iktar tard minn meta l-qorti tingħata pussess.

Huwa għandu japplika għal kull livell tal-proċedura ġudizzjarja.

Dan il-ftehim huwa fformulat bil-kitba, datat u ffirmat miż-żewġ konjuġi.

Jekk il-liġi ta' l-Istat Membru li fih wieħed mill-konjuġi għandu r-residenza abitwali tiegħa/tagħha fil-mument tal-konklużjoni tal-ftehim tipprevedi esiġenzi formali ulterjuri għal ftehimiet bħal dawn, dawn l-esiġenzi għandhom jiġu sodisfatti.

Jekk il-konjuġi għandhom ir-residenza abitwali tagħhom fi Stati Membri differenti, li l-liġijiet rispettivi tagħhom jipprevedu esiġenzi formali ulterjuri, il-ftehim huwa valida jekk jissodisfa l-esiġenzi ta' waħda minn dawn il-liġijiet.

Jekk il-ftehim huwa parti minn kuntratt ta' żwieġ, l-esiġenzi formali ta' dan il-kuntratt taż-żwieġ għandhom jiġu sodisfatti.

Artikoli 4 u 5 (Regolament (KE) Nru 2201/2003)

3) Fl-Artikoli 4 u 5, it-termini "Artikolu 3" tbiddlu mat-termini "Artikoli 3 u 3a".

3) Fl-Artikoli 4 u 5, it-termini "Artikolu 3" tbiddlu mat-termini "Artikoli 3, 3a u 7 ".

Artikolu 7, punt a) (Regolament (KE) Nru 2201/2003)

(a) il-konjuġi kellhom ir-residenza abitwali ta' qabel fit-territorju ta' Stat Membru għal mill-inqas tliet snin; jew;

(a) il-konjuġi preċedentement kellhom ir-residenza abitwali tagħhom fit-territorju ta' l-Istat Membru msemmi matul mill-inqas tliet snin, bil-kundizzjoni li dan il-perjodu ma seħħx iktar minn tliet snin qabel ma l-qorti ngħatat l-ġuriżdizzjoni, jew;

Ġustifikazzjoni

Għandu jiġi evitat il-''Forum shopping''.

ARTIKOLU 1 – PUNT 5 a) (ġdid)

Artikolu 7a (ġdid) (Regolament (KE) Nru 2201/2003)

5 a) L-Artikolu li ġej huwa miżjud:

Meta l-ġuriżdizzjoni kompetenti skond dan ir-Regolament tinsab fi Stat Membru li l-liġi tiegħu ma tipprevedix id-divorzju jew ma tirrikonoxxix l-eżistenza jew il-validità taż-żwieġ in kwistjoni, il-ġuriżdizzjoni tingħata:

(a) lill-Istat Membru tan-nazzjonalità ta' wieħed mill-konjuġi; jew

b) lill-Istat Membru li fih ġie ċċelebrat iż-żwieġ."

Ġustifikazzjoni

L-emenda tirregola s-sitwazzjonijiet li fihom, skond il-kriterji ta' l-Artikoli 3, 3a u 7 tar-Regolament, il-ġuriżdizzjoni mogħtija ma tipprevedix id-divorzju jew ma tirrikonoxxix l-eżistenza jew il-validità taż-żwieġ in kwistjoni.

ARTIKOLU 1, POINT 6)Artikoli 12(1) (Regolament (KE) nru 2201/2003)

6) Fl-Artikolu 12 (1), it-termini "Artikolu 3" tbiddlu mat-termini "Artikoli 3 u 3a".

6) Fl-Artikolu 12 (1), it-termini "Artikolu 3" tbiddlu mat-termini "Artikoli 3, 3a u 7 ".

Artikolu 20a, titolu (Regolament (KE) Nru 2201/2003)

L-għażla tal-liġi mill-partijiet

L-għażla tal-liġi applikabbli mill-partijiet

Artikolu 20a (1), punt -a) (ġdid) (Regolament (KE) Nru 2201/2003)

-a) il-liġi ta' l-Istat Membru tar-residenza abitwali tal-konjuġi fil-mument tal-konklużjoni tal-ftehim;

Ġustifikazzjoni

Jidher li huwa loġiku li dan il-kriterju jkun ukoll inkluż ma' l-oħrajn fl-għażla tal-liġi applikabbli.

Artikolu 20a (1) (a) (Regolament (KE) Nru 2201/2003)

(a) il-liġi ta' l-Istat ta' l-aħħar residenza abitwali komuni tal-konjuġi

safejn wieħed jew waħda minnhom ghadhom jgħixu hemm;

(a) il-liġi ta' l-Istat tar-residenza abitwali tal-konjuġi sakemm wieħed mit-tnejn kien għadu jgħix fiha fil-mument tal-konklużjoni tal-ftehim ;

Ġustifikazzjoni

Huwa neċessarju li jiġi definit il-mument preċiż fejn japplikaw il-kriterji.

Artikolu 20a (1) (b) (Regolament (KE) Nru 2201/2003)

(b) il-liġi ta' l-Istat ta' nazzjonalità ta' wieħed mill-konjuġi jew, fil-każ

tar-Renju Unit u l-Irlanda, id-"domiċilju" ta' wieħed jew waħda mill-konjuġi;

b) il-liġi ta' l-Istat ta' nazzjonalità ta' wieħed mill-konjuġi jew, fil-każ

tar-Renju Unit u ta' l-Irlanda, "id-domiċilju" ta' wieħed mill-konjuġi fil-mument tal-konklużjoni tal-ftehim ;

Ġustifikazzjoni

Artikolu 20a (1) (c) (Regolament (KE) Nru 2201/2003)

(c) il-liġi ta' l-istat fejn il-konjuġi għexu għal mill-imqas ħames snin;

(c) il-liġi ta' l-Istat fejn il-konjuġi kellhom preċedentement ir-residenza abitwali tagħhom għal mill-inqas tliet snin;

Ġustifikazzjoni

Jidher ftit arbitrarju li fl-Artikolu 20a (1) (c) u 3a (1) (b) u fl-Artikolu 7 (a) jinsabu kriterji ta' dewmien differenti.

Ir-Rapporteur qed jipproponi li d-dewmien kollu jkun ta' tliet snin.

Artikolu 20a (1), punt c a) (ġdid) (Regolament (KE) Nru 2201/2003)

c a) il-liġi ta' l-Istat li fih ġie ċċelebrat iż-żwieġ;

Ġustifikazzjoni

Jidher li huwa loġiku li dan il-kriterju jkun ukoll inkluż ma' l-oħrajn fl-għażla tal-liġi applikabbli.

Artikolu 20a (1), punt d a) (ġdid) (Regolament (KE) Nru 2201/2003)

(da) il-liġi ta' l-Istat li fih sar iż-żwieġ.

Ġustifikazzjoni

Huwa raġonevoli li l-għażla, mill-persuni involuti, ta' pajjiż fejn jiċċelebraw iż-żwieġ tagħhom titqies li timplika li jaċċettaw il-liġi ta' dak il-pajjiż ukoll.

Artikolu 20a (2) (Regolament (KE) Nru 2201/2003)

Ftehim li jindika l-liġi applikabbli ser ikun espress bil-miktub u jkun iffirmat miż-żewġ konjuġi sa mhux iktar tard minn meta l-qorti tingħata l-ġuriżdizzjoni.

Madankollu, jekk il-liġi ta' l-Istat Membru li fih wieħed mill-konjuġi għandu r-residenza abitwali tiegħa/tagħha fil-mument tal-konklużjoni tal-ftehim tipprevedi esiġenzi formali ulterjuri għal ftehimiet bħal dawn, dawn l-esiġenzi għandhom jiġu sodisfatti.

Jekk il-ftehima hija parti minn kuntratt ta' żwieġ, l-esiġenzi formali tal-kuntratt taż-żwieġ għandhom jiġu sodisfatti.

Ġustifikazzjoni

Din hija kjarifika għas-sitwazzjonijiet fejn il-liġi nazzjonali jew il-kuntratt taż-żwieġ jipprevedu esiġenzi iktar iebsa mir-Regolament.

Artikolu 20a (2a) (ġdid) (Regolament (KE) Nru 2201/2003)

Jekk il-liġi indikata skond l-ewwel paragrafu ta' dan l-Artikolu ma tirrikonoxxix is-separazzjoni jew id-divorzju jew jekk tirrikonoxxihom b'mod li huwa diskriminatorju fir-rigward ta' waħda mill-persuni li qed jiżżewġu, għandha tapplika l-lex fori.

Ġustifikazzjoni

L-għan ta' din l-emenda huwa li jittratta l-problemi li jiffaċċjaw ċerti nisa minn pajjiżi terzi li jixtiequ separazzjoni jew divorzju fi Stat Membru.

L-interess ta' l-individwu li jottjeni separazzjoni jew divorzju bħala espressjoni ta' l-awtonomija personali għandu jkollu prijorità fuq l-applikazzjoni tal-liġi nazzjonali.

F'każijiet bħal dawn, l-applikazzjoni ta' dik il-liġi nazzjonali spiss tkun ostaklu għal ċerti persuni residenti fi Stat Membru li jridu separazzjoni jew divorzju.

Artikolu 20 b, parti introduttorja (Regolament (KE) Nru 2201/2003)

Fin-nuqqas ta' għażla skond Artikolu 20a, divorzju u separazzjoni legali ser ikunu suġġetti għall -liġi ta' l-Istat:

Fin-nuqqas ta' għażla skond Artikolu 20a, divorzju u separazzjoni legali ser ikunu suġġetti, f'ordni mill-kbir għaż-żgħir, għal -liġi ta' l-Istat Membru :

Artikolu 20b, punt a) (Regolament (KE) Nru 2201/2003)

(a) fejn il-konjuġi għandhom ir- resdenza komuni abitwali, jew fin-nuqqas ta' dan,

(a) fejn il-konjuġi għandhom ir- residenza abitwali fil-mument meta l-qorti tingħata l-ġuriżdizzjoni , jew, fin-nuqqas ta' dan,

Ġustifikazzjoni

Huwa neċessarju li jiġi definit il-mument preċiż fejn japplikaw il-kriterji.

Artikolu 20b, punt b) (Regolament (KE) Nru 2201/2003)

(b) fejn il-konjuġi kellhom l-aħħar residenza komuni abitwali sakemm wieħed jew waħda minnhom għadu jgħix hemm, jew fin-nuqqas ta' dan,

(b) fejn il-konjuġi kellhom ir-residenza abitwali sakemm wieħed jew waħda minnhom kien għadu jgħix hemm fil-mument meta l-qorti tingħata l-ġuriżdizzjoni, jew fin-nuqqas ta' dan,

Ġustifikazzjoni

Artikolu 20b, punt c) (Regolament (KE) Nru 2201/2003)

(c) ta' fejn iż- żewġ konjuġi għandhom in-nazzjonalità, jew, fil-każ tar-Renju Unit u l-Irlanda, it-tnejn li huma għandhom id -"domiċilju", jew fin-nuqqas ta' dan,

(c) tan-nazzjonalità taż -żewġ konjuġi jew, fil-każ tar-Renju Unit u ta' l-Irlanda, tad -''domiċilju'' taż-żewġ konjuġi fil-mument meta l-qorti tingħata l-ġuriżdizzjoni, jew fin-nuqqas ta' dan,

Ġustifikazzjoni

Artikolu 20 b, inċiż 1 a (ġdid) (Regolament (KE) Nru 2201/2003)

Artikolu 20e a (ġdid) (Regolament (KE) Nru 2201/2003)

Informazzjoni min-naħa ta' l-Istati Membri

Sa mhux aktar tard mill-…

1 , l-Istati Membri għandhom jikkomunikaw lill-Kummissjoni r-regoli nazzjonali tagħhom fir-rigward ta' l-esiġenzi formali li japplikaw għall-ftehimiet rigward l-għażla tal-ġuriżdizzjoni kompetenti u tal-liġi applikabbli għall-kuntratti taż-żwieġ .

L-Istati Membri għandhom jikkomunikaw kull tibdil ulterjuri f'dawn ir-regoli lill-Kummissjoni.

Il-Kummissjoni għandha tqiegħed għad-dispożizzjoni tal-pubbliku l-informazzjoni li ġiet komunikata lilha skond l-ewwel paragrafu permezz ta' miżuri adegwati, b'mod partikolari permezz tan-netwerk ġudizzjarju Ewropew fil-materji ċivili u kummerċjali.

1 3 xhur wara d-data ta' dħul fis-seħħ ta' dan ir-Regolament.

Ġustifikazzjoni

L-għan ta' din il-proposta għal regolament huwa li jiġi stabbilit qafas ġuridiku ċar u komprensiv li jkopri, fl-istess waqt, kemm regoli relatati mal-ġurisprudenza, ir-rikonoxximent u l-infurzar tas-sentenzi rigward kwistjonijiet matrimonjali, kif ukoll regoli relatati mal-liġi applikabbli, billi, fuq kollox, jiġi introdott ċertu ammont ta' awtonomija tal-partijiet.

Għalhekk, sal-lum, koppja "internazzjonali" li tixtieq tiddivorzja hija suġġetta għar-regoli tal-ġurisprudenza tar-Regolament (KE) Nru 2201/2003 tal-Kunsill

Ir-Regolament (KE) Nru 2201/2003 tal-Kunsill tas-27 ta' Novembru 2003 dwar il-ġursidizzjoni u r-rikonoxximent u l-infurzar ta' sentenzi f'materji matrimonjali u f'materji ta' responsabiltà tal-ġenituri li jirrevoka r-Regolament (KE) Nru 1347/2000, ĠU L 338 tat-23.12.2003, p.

1. (imsejjaħ "Brussell II a") li jippermetti lill-konjuġi l-għażla bejn diversi kompetenzi alternattivi.

Ladarba proċediment ta' divorzju jitressaq quddiem il-ġuriżdizzjoni ta' Stat Membru, il-liġi applikabbli hija għalhekk determinata fuq il-bażi tar-regoli tal-kunflitt tal-liġijiet ta' dak l-Istat.

Madankollu, dawn ir-regoli nazzjonali tal-kunflitt tal-liġijiet huma differenti għal kollox.

It-taħlit flimkien ta' dan in-nuqqas ta' qbil fil-livell tar-regoli nazzjonali tal-kunflitti tal-liġijiet u d-dipożizzjonijiet Komunitarji attwali rigward l-attribuzzjoni tal-ġurisprudenza jista' jiġġenera għadd ta' problemi fil-każ tad-divorzji "internazzjonali".

Minbarra n-nuqqas ta' sigurtà ġuridika, li jirriżulta mid-diffikultà għal dawk il-konjuġi biex jiddeterminaw liema liġi se tapplika għall-każ tagħhom

Għal iktar dwar dan ara d-dokument SEC (2006) 949 tas-17.7.2006, p.

5 , se jinħoloq ir-riskju li l-Kummissjoni tikkunsidra bħala riskju reali, ta' "l-għaġla lejn il-Qorti", espressjoni li tiddeskrivi s-sitwazzjoni fejn il-parti l-iktar infurmata mill-konjuġi se tipprova tagħżel l-ewwel hi l-ġuriżdizzjoni li tħares l-iktar l-interessi tagħha.

Barra minn hekk, iċ-ċittadini Komunitarji li huma residenti f'pajjiż terz jista' jkollhom diffikultajiet sabiex isibu l-ġurisprudenza kompetenti fir-rigward tad-divorzju u sabiex l-Istat ta' l-oriġini rispettiv tagħhom jirrikonoxxi ġudizzju ta' divorzju li jkun għadda pajjiż terz.

Il-proposta tal-Kummissjoni għandha l-għan li tillimita dawn ir-riskji u li timmitiga dawn in-nuqqasijiet, partikolarment billi tintroduċi l-possibiltà għall-partijiet li jagħżlu bi ftehim komuni l-ġuriżdizzjoni kompetenti u l-liġi applikabbli.

L-għażla tal-ġuriżdizzjoni

L-Artikolu 3a jintroduċi l-possibiltà għall-konjuġi li jagħżlu bi ftehim komuni l-ġuriżdizzjoni kompetenti fil-proċediment ta' divorzju tagħhom.

Bla dubju ta' xejn, dan joffri l-vantaġġ taż-żieda fl-ammont ta' awtonomija tal-partijiet u jippermettilhom li jagħżlu liberament, skond ċerti kriterji ta' rabtiet mill-qrib, il-ġuriżdizzjoni li huma għandhom rabtiet sostanzjali magħha.

L-ewwelnett, jeħtieġ li jkun żgurat li l-kriterji ta' rabtiet mill-qrib ikunu sodi biżżejjed u fformulati b'mod preċiż, mingħajr ma jkollhom karattru restrittiv bla bżonn.

Madankollu, ir-rapporteur qed jipproponi li jiżdied l-Artikolu 7 a li jirregola s-sitwazzjonijiet li fihom, skond il-kriterji ta' l-Artikoli 3, 3a u 7, il-ġuriżdizzjoni mogħtija ma tipprevedix id-divorzju jew ma tirrikonoxxix l-eżistenza jew il-validità taż-żwieġ in kwistjoni.

L-għażla tal-liġi applikabbli

L-Artikolu 20a jikkostitwixxi innovazzjoni billi għall-ewwel darba, huwa jintroduċi l-possibiltà għall-konjuġi li jagħżlu bi ftehima komuni l-liġi applikabbli fil-proċedura ta' divorzju tagħhom.

Skond ir-rapporteur, jidher loġiku li tiġi prevista wkoll il-possibiltà li l-konjuġi jagħżlu l-liġi ta' l-Istat ta' residenza abitwali tal-konjuġi fejn dawn ikunu jgħixu fil-mument meta jkun ġie konkluż il-ftehim, kif ukoll il-liġi ta' l-Istat li fih ikun ġie ċċelebrat iż-żwieġ.

Minbarra dan, wieħed jista' jkollu xi dubji rigward in-nuqqas ta' qbil bejn l-Artikolu 20 a u l-Artikoli 3, 3 a u 7 f'termini ta' kriterji ta' dewmien differenti.

Skond ir-rapporteur, l-estensjoni tad-dewmien tar-residenza għall-Artikolu 20 a tidher bħala arbitrarja.

Huwa għalhekk li r-rapporteur qed jipproponi li d-dewmien kollu jsir ta' tliet snin.

L-għażla infurmata

Barra minn hekk, l-għan huwa li l-għażla li jagħmlu l-partijiet tkun għażla infurmata, jiġifieri li l-konjuġi jkunu ġew infurmati kif meħtieġ dwar ir-riperkussjonijiet marbuta ma' l-għażla tagħhom.

Huwa wkoll importanti li l-aċċess għall-informazzjoni jkun garantit ukoll b'mod indipendenti mis-sitwazzjoni finanzjarja ta' kull wieħed mill-konjuġi.

Hawnhekk ta' min jerġa' jinnota l-importanza li tingħata informazzjoni preċiża u kompluta lill-konjuġi rigward il-konsegwenzi ta' l-għażla tagħhom tal-ġuriżdizzjoni u tal-liġi applikabbli fil-każ ta' divorzju, peress li hemm differenzi konsiderevoli fil-leġiżlazzjonijiet ta' l-Istati Membri dwar diversi punti bħalma huma r-raġunijiet u l-forom tad-divorzju, il-kundizzjonijiet ta' kif jista' jinkiseb divorzju, il-perjodu meħtieġ għas-separazzjoni u aspetti determinanti oħra għall-proċediment.

Barra minn hekk, meta jitqies li l-liġi ma tinbidilx, jista' jagħti l-każ li konvenzjoni li tindika l-liġi applikabbli ffirmata fi żmien partikolari ma tibqax tikkorrispondi mal-aspettattivi leġittimi tal-partijiet fil-waqt meta din għandha tipproduċi l-effetti tagħha, peress li l-leġiżlazzjoni ta' l-Istat ikkonċernat sadanittant tkun ġiet emendata.

Ir-rapporteur qed jipproponi li jiġi previst mekkaniżmu fejn il-Kummissjoni tkun responsabbli għas-sistema ta' informazzjoni pubblika bbażata fl-Internet (li taħdem fil-qafas tan-Netwerk Ġudizzjarju Ewropew fil-materji ċivili u kummerċjali) fejn il-persuni kollha jistgħu jsibu informazzjoni aġġornata rigward l-aspetti essenzjali tal-liġi nazzjonali u Komunitarja.

Minbarra dan, huwa essenzjali li l-ġuriżdizzjoni li tiġi magħżula tagħti importanza kbira lill-għażla infurmata taż-żewġ konjuġi.

OPINJONI tal-Kumitat għall-Affarijiet Legali

għall-Kumitat għal-Libertajiet Ċivili, il-Ġustizzja u l-Intern

dwar il-proposta għal regolament tal-Kunsill li jemenda r-Regolament (KE) Nru 2201/2003 fir-rigward ta' ġurisidizzjoni u l-introduzzjoni ta' regoli dwar liġi applikabbli fi kwistjonijiet matrimonjali

Rapporteur għal opinjoni(*) :

(*) Proċedura ma' kumitati assoċjati - Artikolu 47 tar-Regoli ta' Proċedura

ĠUSTIFIKAZZJONI QASIRA

Il-proposta tal-Kummissjoni titratta biss id-determinazzjoni tal-ġuriżdizzjoni u tal-liġi applikabbli fil-każ ta' talba għal divorzju jew ta' separazzjoni.

Għaldaqstant din ma tkoprix l-annullament taż-żwieġ, u lanqas id-dritt għall-manteniment.

Il-proposta tippreżenta ruħha bħala emenda parzjali tar-regolament fis-seħħ 2201/2203, li l-ambitu tiegħu huwa aktar wiesa', għaliex ikopri ukoll ir-raġunijiet li minħabba fihom jista' jiġi annullat żwieġ, ir-responsabilità tal-ġenituri u r-rikonoxximent tas-sentenzi dwar kwistjonijiet matrimonjali f'kuntest tar-relazzjonijiet bejn l-istati.

Il-proposta li qed tiġi eżaminata tirreferi primarjament għall-koppji ''internazzjonali'', jiġifieri dawk li jkollhom ċittadinanza differenti jew residenza fi Stati differenti.

L-innovazzjoni ewlenija li qed jintroduċi r-regolament il-ġdid hija l-fakultà tal-għażla li l-konjuġi għandhom tal-ġuriżdizzjoni li għaliha jistgħu jagħmlu rikors u tal-liġi applikabbli, iżda f'din l-għażla hemm il-limiti.

Din tista' sseħħ bejn ġuriżdizzjonijiet u liġijiet li għandhom relazzjoni oġġettiva mar-rapport taż-żwieġ ikkonċernat.

Skond din il-proposta, dan il-fattur ta' konnessjoni jikkonsisti essenzjalment fir-residenza.

Konsegwentement, jekk iż-żewġ konjuġi għandhom l-istess nazzjonalità u t-tnejn dejjem għexu fl-istat li tiegħu għandhom in-nazzjonalità, huma m'għandhomx id-dritt li jagħżlu;

jistgħu biss jirrikorru għall-qrati tal-Istat fejn joqogħdu, li se japplikaw il- lex loci , identika għal- lex fori .

B'mod ġenerali l-proposta tidher li hija waħda raġonevoli.

Fil-fatt, din taqbel perfettament maċ-ċirkolazzjoni ħielsa tal-persuni, li tirrappreżenta waħda mil-libertajiet fundamentali li fuqhom hija bbażata l-Unjoni Europea, b'rispett lejn l-awtonomija tan-naħat li jistgħu għaldaqstant jagħżlu, jekk ikunu jixtiequ, liema qorti u liema liġi għandhom jirregolaw il-proċedura li ttemm ir-rabta taż-żwieġ tagħhom.

Madankollu r-rapporteur iqis li l-proposta kkonċernata trid tkun tkun suġġetta għal xi korrezzjonijiet sabiex tkun aktar effettiva.

Qabel kollox, hemm bżonn li jiġi ppreċiżat li l-għażla tal-partijiet tkun tista' tirrigwarda biss il-ġuriżdizzjoni u l-liġi ta' Stat Membru wieħed, u, b'mod aktar ġenerali, fid-dawl tal-prinċipju tas-sussidjarjetà, il-proposta kkonċernata ma tistax tobbliga l-awtorità ta' Stat li ma japprovax id-divorzju jew li ma jirrikonoxxix dak it-tip ta' żwieġ sabiex jiddikjara x-xoljiment.

Barra minn hekk, fil-proposta tal-Kummissjoni l-konjuġi jistgħu jagħżlu kwalunkwe waħda mill-ġuriżdizzjonijiet elenkati fl-Artikolu 3 tar-Regolament 2201/2003.

F'dan il-każ isir inutli l-kriterju aktar restrittiv imsemmi fl-artikolu 3 a (b).

Teknikament, is-soluzzjoni l-aktar sempliċi tkun it-tħassir ta' dak il-punt.

Madankollu, mill-proposta jidher li l-orjentament tal-Kummissjoni huwa wieħed li jistabbilixxi rabta mal-liġi tal-forum fil-mument meta tiġi attribwita lill-partijiet is-setgħa li jiddeċiedu awtonomament liema qorti jqabbdu.

Jidher li l-punt (b) hekk għandu jinftiehem.

Jekk wieħed irid iżomm dan il-punt u jġibu konformi mal-artikolu 3 (billi titwessa' l-awtonomija tal-partijiet), ir-rapporteur jissuġġerixxi li jiġi rriformulat l-artikolu 3(a) kollu.

Naturalment, jibqa' validu u applikabbli l-artikolu 3 f'każ li ma tkunx ġiet eżerċitata l-fakultà tal-għażla tal-ġuriżdizzjoni kompetenti.

Il-Kumitat għall-Affarijiet Legali jistieden lill-Kumitat għal-Libertajiet Ċivili, il-Ġustizzja u l-Intern, bħala l-kumitat responsabbli, sabiex jinkorpora l-emendi li ġejjin fir-rapport tiegħu:

Test propost mill-Kummissjoni

Artikolu 3 a, paragrafu 1 (Regolament (KE) Nru.

Il-konjuġi jistgħu jiftehmu li qorti jew il-qrati ta' Stat Membru għandu jkollhom ġuriżdizzjoni fi proċediment bejniethom relatat ma' divorzju jew separazzjoni legali ġaladarba jkollhom rabtiet sostanzjali ma' dak l-Istat Membru bis-saħħa tal-fatt li :

Il-konjuġi jistgħu jiftehmu li l-qrati ta' Stat Membru għandhom ġuriżdizzjoni fi proċediment bejniethom relatat ma' divorzju jew separazzjoni legali ġaladarba jkun hemm konnessjoni sostanzjali bejn ir-rapport ta' żwieġ tagħhom u l-Istat Membru magħżul bis-saħħa tal-fatt li:

(a) kull kompetenza mniżżla f' Artikolu 3 japplika, jew

(a) il-konjuġi kellhom f'dan l-Istat ir-residenza abitwali għal tal-anqas tliet snin konsekuttivi sakemm dan il-perjodu ma ntemmx aktar minn tliet snin qabel ma saret it-talba għad-divorzju jew għas-separazzjoni; jew

(b) ikun il-post tal-aħħar residenza abitwali komuni tal-konjuġi għal mill-inqas tliet snin , jew

(b) dan l-Istat ikun l-aħħar residenza abitwali tal-konjuġi u l-konvenut għadu jgħix hemm fil-mument tat-talba; jew

(c) wieħed mil-konjuġi huwa/hija ċittadin ta' Stat Membru, jew, fil-każ tar-Renju Unit u l-Irlanda, għandu jew għandha "id-domiċilju" fit-territorju f'wieħed minn dawn l-aħħar Stati Membri.

(c) f'dan l-Istat il-konjuġi attur għandu r-residenza abitwali u attwali u ilu jgħix hemmhekk għal tal-anqas sitt xhur jekk huwa/hija ċittadin tal-istess Stat jew tal-anqas għal sena jekk mhux/mhix ċittadin ta' dak l-Istat jew, fil-każ tar-Renju Unit u l-Irlanda, għandu/għandha hemmhekk id-''domiċilju'', jew jew

(ca) iż-żwieġ tagħhom kien iċċelebrat f'dak l-Istat Membru.

Ġustifikazzjoni

Ir-riformulazzjoni tal-artikolu 3 a tippermetti li jkun hemm ġerarkija aktar fl-ordni tal-kriterji ta' kollegament: residenza fuq tul ta' żmien; residenza anki qasira, sakemm tkun dik tal-aħħar u tkun konġunta mar-residenza attwali tal-konjuġi attur; ir-residenza attwali tal-attur għal xi żmien; il-post fejn kien iċċelebrat iż-żwieġ.

B'dan il-mod tiġi evitata kull kontraddizzjoni fost il-kriterji kkonċernati, kif ukoll dawk tal-artikolu 3 tal-istess regolament, li ser ikompli jipi applikat f'każ li ma jkunx hemm qbil bejn il-partijiet.

Artikolu 3 a, paragrafu 2 (Regolament (KE) Nru.

Ftehim li jagħti ġuriżdizzjoni ser ikun espress bil-miktub u ffirmat miż-żewġ konjuġi sa mhux iktar tard minn meta l-qorti tingħata pussess.

Ftehim li jagħti ġurisdizzjoni jista' jiġi konkluż u modifikat fi kwalunkwe ħin, iżda mhux iktar tard minn meta l-qorti tingħata pussess.

Dan għandu japplika għal kull grad tal-proċediment ġudizzjarju.

Tali ftehim għandu jkun espress bil-miktub, datat u ffirmat miż-żewġ konjuġi.

Jekk il-liġi tal-Istat Membru fejn wieħed mill-konjuġi għandu r-residenza abitwali fil-mument li jiġi konkluż il-ftehim, tipprevedi rekwiżiti formali supplimentari, dawn ir-rekwiżiti għandhom jiġu ssodisfati.

Jekk il-konjugi għandhom ir-residenza abitwali tagħhom fi Stati Membri differenti, li l-liġijiet rispettivi tagħhom jipprevedu esiġenzi formali supplimentari, il-ftehima hija valida jekk tissodisfa l-esiġenzi ta' waħda minn dawn il-liġijiet.

Jekk il-ftehima hija parti minn kuntratt ta' żwieġ, l-esiġenzi formali ta' dan il-kuntratt taż-żwieġ għandhom jiġu ssodisfati.

Ġustifikazzjoni

Tajjeb li jiġu ppreċiżati r-rekwiżiti formali tal-ftehim, li jiġu preċiżati l-effetti u jiġu mħarsa r-regoli ġenerali ta' kompetenza f'każ ta' nuqqas ta' qbil.

ARTIKOLU 1 , POINT 5 (A) (ġdid)

Artikolu 7 a (ġdid) (Regolament (KE) Nru.

5 a) għandu jiddaħħal l-artikolu li ġej:

Meta l-ġurisdizzjoni kompetenti skond dan ir-Regolament tinsab fi Stat Membru li l-liġi tiegħu ma tipprevedix id-divorzju jew ma tirrikonoxxix l-eżistenza jew il-validità taż-żwieġ in kwistjoni, il-ġurisdizzjoni tingħata:

a) lill-Istat Membru tan-nazzjonalità ta' wieħed mill-konjugi; jew

b) lill-Istat Membru li fih ġie ċċelebrat iż-żwieġ."

Ġustifikazzjoni

Stat Membru ma jistax jiġi obbligat li jirrikonoxxi bħala żwieġ, anke għal raġunijiet ta' xoljiment biss, att li mhux rikonoxxut bħala tali mil-liġi tal-Istat.

Bl-istess mod, mhux konformi mal-prinċipju tas-sussidjarjetà li jiġi impost fuq qorti ta' Stat Membru li l-liġi tiegħu ma tipprevedix dan l-istitut, l-obbligu li jagħti d-divorzju.

Min-naħa l-oħra, koppja internazzjonali għandha d-dritt għal dikjarazzjoni ta' divorzju minn tal-anqas qorti tal-Unjoni jekk iż-żwieġ kkonċernat ikollu xi kollegament mat-territorju tal-istess Unjoni; għaldaqstant, fin-nuqqas ta' għażla mill-partijiet, il-ġuriżdizzjoni tal-Istat Membru tan-nazzjonalità ta' wieħed miż-żewġ konjuġi jew li fih iż-żwieġ kien iċċelebrat, għandha tapplika awtomatikament.

Artikolu 20 a, paragrafu 1 (Regolament (KE) nru.

Il-konjuġi jistgħu jiftiehmu sabiex jagħżlu l-liġi applikabbli għal divorzju jew separazzjoni legali.

Il-konjuġi jistgħu jiftiehmu sabiex jagħżlu waħda mil-liġijiet li gejjin:

Il-konjuġi jistgħu jiftiehmu sabiex jagħżlu fost il-liġijiet tal-Istati Membri li għandhom konnessjoni sostanzali mar-rapport matrimonjali kif stipulat fl-Artikolu 3 a.

(a) il-liġi tal-Istat tal-aħħar residenza abitwali komuni tal-konjuġi safejn wieħed jew waħda minnhom ghadhom jgħixu hemm;

(b) il-liġi ta' l-Istat tan-nazzjonalità ta' wieħed jew waħda mill-konjuġi, jew, fil-każ tar-Renju Unit u l-Irlanda, id-"domiċilju" ta' wieħed jew waħda mill-konjuġi;

(c) il-liġi tal-istat fejn il-konjuġi għexu għal mill-inqas ħames snin;

(d) il-liġi ta' l-Istat Membru fejn tintefa' l-applikazzjoni.

Ġustifikazzjoni

Il-kriterju hawnhekk issuġġerit huwa aktar wiesa' minn dak tal-proposta tal-Kummissjoni li teskludi l-liġi tar-residenza tal-attur u tal-konvenut biss (anke jekk fi prinċipju din tista' terġa' tkun applikabbli permezz ta' għażla tal-imħallef, b'konformità mal-ittra (d) tal-artikolu 20 a).

Artikolu 20 a, paragrafu 2 (Regolament (KE) nru.

Ftehim li jindika l-liġi applikabbli ser ikun espress bil-miktub u jkun iffirmat miż-żewġ konjuġi sa mhux iktar tard minn meta l-qorti tingħata l-pussess.

L-għażla tal-partijiet għandha tkun suġġetta għad-dispożizzjonijiet tal-artikolu 3(a), paragrafu 2 .

Ġustifikazzjoni

L-emenda għandha l-għan li tiżgura li r-rekwiżiti formali li japplikaw għall-konvenzjoni li tistipula l-liġi applikabbli jikkorrispondu għal dawk li japplikaw għall-għażla tal-liġi.

Artikolu 20 b, parti introduttorja (Regolament (KE) Nru 2201/2003)

Fin-nuqqas ta' għażla skond Artikolu 20a, divorzju u separazzjoni legali ser ikunu suġġetti għall-liġi tal-Istat:

Fin-nuqqas ta' għażla skond Artikolu 20a, divorzju jew separazzjoni legali ser ikunu suġġetti għall-liġi tal-Istat Membru :

PROĊEDURA

Il-liġi applikabbli fi kwistjonijiet matrimonjali

Kumitat responsabbli

Opinjoni mogħtija minn

Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni:

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

PROĊEDURA

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni(jiet) mhux mogħtija

Data tad-deċiżjoni

Kumitat(i) assoċjat(i)

Data tat-tħabbir fis-seduta plenarja

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali